તમારે જેમને નાણાં ચૂકવવાના હોય તે લોકોને લેણદાર કહેવામાં આવે છે. લેણદારો અને તેમના ઉઘરાણી કરનાર એજન્ટો તમને તમારી સામે કાયદાકીય પગલાં લઇને તમારી પાસેથી લેણાં નાણાં વસૂલ કરવાના બદલે તમને ફોન કરીને અથવા પત્ર લખીને તમને લેણાં નાણાં ચૂકવવા રાજી કરવાનો પ્રયત્ન કરી શકે. મોટા ભાગના લેણદારો પાસે, સિવાય કે કોઇ અદાલતે તમને નાણાં ચૂકવવા હુકમ કર્યો હોય, અને તમે તે ન ચૂકવ્યા હોય, તમારી પાસેથી નાણાં મેળવવાની સીમિત સત્તાઓ હોય છે. કેટલાંક લેણદારો એમ કહી શકે કે તેઓ તમારી પાસે £750 અથવા વધુ રકમ લેણી થતા દેવાળુ કઢાવી શકે. જો કે કોઇ લેણદાર આવું કરે એવું ભાગ્યે જ બનતું હોય છે.